આ સંદર્ભમાં જોતાં, ગોવાની ઘટના એ પ્રથમ ઘટના નથી. સંઘે આ પૂર્વે પણ આવી દુર્ભાગ્યપૂર્ણ ઘટનાઓ જોઈ છે. જેમાં વ્યક્તિગત એષણાઓને કારણે સ્વયંસેવક સાધનપથથી પદચ્યુત થયા હોય. સાધ્ય અને સાધનમાં વિવેક જળવાય એ માત્ર સંઘ માટે જ નહીં, કોઈપણ સંસ્થા પરિવારમાં સૌહાર્દપૂર્ણ અસ્તિત્વ માટેની પૂર્વશરત છે. ગોવાના સંદર્ભમાં એટલું જ કહી શકાય કે સંઘ એ ઈશ્ર્વરીય કાર્ય છે તેથી સૌ સારાં વાનાં જ થશે તે નિશ્ર્ચિત છે.